פיגוע מכונית התופת ליד שוק מחנה יהודה

פיגוע מכונית התופת ליד שוק מחנה יהודה התרחש ביום חמישי, 2 בנובמבר 2000, ד' בחשוון ה'תשס"א, כחודש לאחר תחילת האינתיפאדה השנייה, על ידי מחבלים פלסטינים שפוצצו מכונית תופת ליד שוק מחנה יהודה בירושלים. בפיצוץ נרצחו שני יהודים ועשרה נפצעו, רובם במצב קל.

הפיגוע
בשעה שלוש אחר הצהרים (יום ה') התפוצצה מכונית תופת, מאזדה 323 גנובה, ברחוב שומרון שבשכונת אוהל משה שבנחלאות ליד שוק מחנה יהודה, ליד הצומת עם רחוב אגריפס בפיצוץ נרצחו שני יהודים ועשרה נפצעו, רובם במצב קל. הנרצחים הם איילת השחר לוי, בתו של השר לשעבר יצחק לוי, בת 27, ועו"ד חנן לוי, תושב ירושלים בן 33. פקח של עיריית ירושלים רשם דו"ח למכונית התופת דקות ספורות לפני הפיצוץ, אולם לא הבחין בדבר חשוד.
ארגון הג'יהאד האיסלמי נטל אחריות על הפיגוע. ההודעה פורסמה בטלוויזיה של החזבאללה.

לאחר הפיגוע
החזבאללה והג'יהאד קבעו, בפגישה שהתקיימה בשבוע שעבר בדמשק, לשתף פעולה בביצוע פיגועים נגד מטרות ישראליות. במשרדי הג'יהאד בעזה סירבו להתייחס לאירוע ומלשכתו של עבדאללה א-שאמי, ראשי הג'האד ביהודה ושומרון, סירבו לאשר או להכחיש את הידיעה.

נשיא הרשות הפלסטינית, יאסר ערפאת, אמר כי הרשות הפלסטינית מתנגדת לחלוטין לפיגוע מכונית התופת.

קישורים חיצוניים

הערות שוליים 

ישראל: פיגועי מכונית תופת
פיגועי טרור בישראל ב-2000
פיגועים באינתיפאדה השנייה
ירושלים: פיגועי מטען חבלה
נחלאות
שוק מחנה יהודה: פיגועים